વાલી કે માતા-પિતા તરીકે, આપણે ઇલેક્ટ્રોનિક વિડિયો ગેમ્સના ફાયદા જોવા કરતાં તેના સંભાવિત જોખમો પર વધુ ધ્યાન કેંદ્રિત કરીએ છીએ. પરંતુ, આ ગેમ્સ બાળકોના આધુનિક વિશ્વનો એક સામાન્ય ભાગ છે. જો તમે જાણતા હો કે તેમાં શું શોધવું જોઈએ તો, બાળકોના જીવન કૌશલ્યોના વિકાસમાં મદદ કરવા માટે વિડિયો ગેમ્સ એક શક્તિશાળી શૈક્ષણિક સાધન બની શકે છે. એટલું જ નહીં, આ એક એવું મહત્વનું શૈક્ષણિક સાધન બની શકે જે બાળકો મૌજ-મસ્તીમાં તલ્લીન હોય ત્યારે તેમને મૂલ્યવાન પાઠ પણ ભણાવે.